stanford-oval/wikipedia huggingface dataset:
אוניברסיאדת סיציליה (1997)
ישראל באוניברסיאדה

מיקי חליקה זכה במדליית כסף במשחה ל-400 מטר מעורב אישי, וזו הפעם הראשונה בתולדות האוניברסיאדה שספורטאי ישראלי זוכה במדליה.
השחיינים יואב ברוק ואיתן אורבך השתתפו באוניברסיאדה אך לא זכו במדליה.
אוקסינטס

אוקסינטס (ביוונית עתיקה: Οξύντης) היה מלך אגדי באתונה, בנו של דמופון (אנ') (ונכדו של תזאוס). היו לו שני בנים, אפיאדס ‏ (Ἀφείδας) ותימוטאוס (אנ')‏ (Θυμοίτης). אפיאדס ירש את המלוכה מאביו לאחר מותו אך נרצח לאחר כשנה[דרוש מקור] על יד אחיו תימוטאוס שירש את מקומו.
תימוטאוס, בנו של אוקסינטס, היה צאצאו האחרון של תזאוס שמלך באתונה.
הערות שוליים

↑  יואנס צצס, כיליאדס, 1, 180–182
↑  אתנאיוס, החכמים במשתה, 3, 96 d.
↑  פאוסניאס, תיאורה של יוון, 2.18.9
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
אורנית שוורץ

| --- | --- |

 לידה:  21 ביוני 1979 (בת 45) נתניה שבישראל
 עמדה:  פאוור פורוורד
 גובה:  1.83 מ'
 קבוצות כשחקנית
 1999 - 1996   2000 - 1999   2002 - 2000   2003 - 2002   2004 - 2003    2006 - 2004   2008 - 2006   2009 - 2008   2010 - 2009   2011 - 2010:  מכבי רעננה   אליצור רמלה   וויליאם מארי   אליצור רמלה   מכבי רמת חן   אנדה רמת השרון   בנות השרון אליצור נתניה מכבי בנות אשדוד אליצור רמלה
אורנית שוורץ (נולדה ב-21 ביוני 1979 בישראל) היא כדורסלנית עבר ישראלית, ששיחקה בעמדת הסמול פורוורד.
ביוגרפיה

שוורץ החלה את דרכה במחלקת הילדות של אליצור מכבי נתניה. ומשם המשיכה לנבחרת הכדורסל של תיכון אוסטרובסקי רעננה. ולקבוצת הבוגרות של מכבי רעננה
שיחקה באליצור רמלה (שם זכתה באליפות). ושיחקה שנתיים בארצות הברית במכללת ויליאם ומארי. בתחילת עונת 2003/04 היא ניסתה את מזלה בליגה האיטלקית בקבוצת פירולו סיציליה, אבל אחרי כמה מחזורים חזרה לישראל וחתמה בקבוצת מכבי רמת חן. היא שיחקה שנתיים באנדה רמת השרון וזכתה בשני גביעים.
שוורץ קלעה 6.3 נק' והוסיפה 2.8 ריב' ב-25.2 דקות למשחק בעונת 07/08, שהייתה השנייה ברציפות שלה בבנות השרון. בעונת 2008/09 שיחקה באליצור מכבי נתניה. בחודש יולי 2009 חתמה בקבוצת מכבי אשדוד. ובנוסף לכך, מונתה למנהלת בית ספר לכדורסל של האגודה.
בעונת 2010/2011 שיחקה שוורץ באליצור רמלה, עמה זכתה בטרבל היסטורי בגביע המדינה אחרי שניצחה את מכבי רמת חן אליפות המדינה לאחר שניצחה את מכבי אשדוד ובגביע היורוקאפ לאחר ניצחון על אראס הצרפתית.
בחודש אוגוסט 2011 הודיעה שוורץ על פרישה ממשחק פעיל, עקב כאבי גב טורדניים בחמש שנים שלפני הפרישה.
נבחרת ישראל

אורנית שוורץ השתייכה לסגל נבחרת ישראל משנת 2000. בשורותיה אף שימשה כקפטנית. רגע השיא שלה במדים הלאומיים הוא משחק הניצחון מול נבחרת גרמניה, בו קלעה 36 נקודות. בסך הכל 73 משחקים (6.6 נקודות למשחק). 485 נקודות (מקום 13 בכל הזמנים).
אולג נדודה

אולג מיקולייביץ' נדודה (באוקראינית:  Олег Миколайович Надуда;‏ נולד ב-23 בפברואר 1971 בקייב) הוא כדורגלן עבר סובייטי-אוקראיני ששיחק בעמדות הקשר בקבוצות שונות בליגת העל האוקראינית ובמכבי הרצליה מהליגה הישראלית. לאחר פרישה ממשחק פעיל פנה לקריירת אימון.
ביוגרפיה

נדודה גדל במחלקת הנוער של מועדון הכדורגל דינמו קייב. הוא לא הצליח להיכנס להרכב של הקבוצה הבוגרת של דינמו, לכן בשנת 1990 עבר לקבוצת צסק"א קייב. לאחר עונה אחת - עבר לקבוצת ניבה ויניצה מליגת המשנה באוקראינה. בשנת 1994 חתם בקבוצת הצמרת הרוסית ספרטק מוסקבה. הוא שיחק בספרטק שתי עונות, וזכה עם הקבוצה באליפות הליגה הרוסית.
בשנת 1995 הגיע לישראל וחתם בקבוצת מכבי הרצליה. הוא שיחק במדי הרצליה במשך 5 שנים. בשנת 2000 עזב את ישראל וחזר לאוקראינה. באותה שנה החליט לפרוש מכדורגל מקצועי (במשך כמה מהשנים הבאות המשיך לשחק בקבוצות חובבים).
ביוגרפיה > נבחרות

אולג נדודה זומן כמה פעמים לנבחרת אוקראינה, אך השתתף במשחק אחד בלבד - מול אסטוניה במסגרת מוקדמות יורו 1996.
ביוגרפיה > קריירת אימון

בשנת 2007 החל לאמן את קבוצת "ארסנל בילה צרקבה" מהליגה האוקראינית השנייה. בשנת 2010 היה תקופה קצרה היה עוזר מאמן של קבוצת ארסנל קייב מהליגה האוקראינית הבכירה.
תארים

אליפות ליגת העל הרוסית: 1994
אי-ודאות

ערך זה עוסק במונח פילוסופי. אם התכוונתם לעיקרון פיזיקלי במכניקת הקוונטים, ראו .
ישנן רמות שונות של אי-ודאות, הנקבעות על ידי ההסתברות להתרחשותו של אירוע עתידי מסוים.
אי-ודאות היא מצב של היעדר ודאות.
המונח אי-ודאות חיוני למדידה של מידע ולהערכת דיוק הניבוי.
רמת אי-הוודאות

רמת אי הוודאות נקבעת על ידי ההסתברות המסומנת באות P.
ההסתברות של מאורע יכולה לקבל ערך מספרי שבין 0 ל-1. מאורע בלתי אפשרי הוא בעל הסתברות P=0, ומאורע ודאי הוא בעל הסתברות P=1. 
עבור שני מקרים אלו לא מתקיימת חוסר ודאות משום שניתן לדעת בדיוק מלא האם אותו המאורע יתרחש או לא.
אי-הוודאות מתקיימת בתווך שבו P נמצא בין 0 ל-1, אשר עבורו לא ניתן לדעת בביטחון מלא מה הולך להיות.
הרמה הגבוהה ביותר של אי-ודאות מתקיימת כאשר P=0.5 והיא יורדת ככל שההסתברות עולה או יורדת. זאת משום שברמה זו הסיכוי לכך שהמאורע יתרחש זהה לסיכוי שלא יתרחש. ככל שההסתברות נמוכה יותר יש סיכוי גבוה יותר שהמאורע לא יתרחש וככל שהיא גבוהה יותר יש סיכוי גבוה יותר שהמאורע יתרחש. לכן בשני המקרים המצב מכיל מידה מועטה יותר של אי-ודאות.
ישנו קשר הדדי בין יכולת איסוף המידע לרמת אי הוודאות. בעוד שאיסוף המידע יכול לצמצם את רמת אי הוודאות, מצבים המאופיינים בחוסר ודאות יכולים לשמש לצורך איסוף מידע חדש.
רמת אי-הוודאות > השפעת יכולת איסוף המידע על רמת אי הוודאות

מידע הוא קשר בין מסמן למסומן, כאשר קשר זה יכול להיות קיים ברמה פוטנציאלית מופשטת ואובייקטיבית, או לקבל אופי ממשי וסובייקטיבי על ידי מערכת פירוש כלשהי המקנה לו משמעות.
באופן עקרוני מידת הוודאות עולה ככל שניתן לאסוף את המידע הרלוונטי בנוגע לאירוע מסוים. רמת הוודאות מושפעת גם מרמת הדיוק והנכונות של המידע שנאסף.
ישנם מקרים שבהם לא ניתן להימנע מרמה מסוימת של אי-ודאות. למשל, עקרון האי-ודאות של הייזנברג הוא עקרון יסוד פיזיקלי במכניקת הקוונטים, הקובע כי בלתי ניתן לקבוע בו זמנית ערכים מדויקים לזוגות משתנים מדידים מסוימים של חלקיק אלמנטרי יחיד, אפילו באמצעות כלי מדידה מדויקים עד אין סוף.
רמת אי-הוודאות > השפעת רמת אי הוודאות על יכולת איסוף המידע

כאשר אין ספק שמאורע מסוים יתרחש בפרק זמן עתידי מוגדר, ההסתברות להתרחשותו היא P=1. במקביל, כאשר אין ספק לגבי חוסר התרחשותו של אותו המאורע באותו הזמן, ההסתברות להתרחשותו היא P=0. כלומר, P=1 או P=0 משקפים שניהם תנאי וודאות מוחלטים, שבהם אין ספק כי פעולה מסוימת תוביל לתוצאה הצפויה. לכן, מעבר לקבלת אישור נוסף לגבי המידע הקיים, התממשותה של תוצאה הצפויה באופן ודאי אינה מספקת מידע חדש כלשהו.
לעומת זאת, במקרים בהם קיימת חוסר ודאות ו- P נמצא בין 0 ל-1, כל תוצאה תכיל מידע חדש אשר יכול בהדרגה לצמצם את מידת חוסר הוודאות. 
דפוס למידה המאופיין בהסקת מסקנות מתוך תוצאותיה של פעולה מסוימת מוכנה ניסוי וטעייה. זוהי דרך לפתרון בעיה באמצעות ניסוי פתרונות שונים לבעיה עד לקבלת פתרון נאות.
ככל שהתוצאה פחות ודאית, כך התרחשותה או אי התרחשותה יכולות לספק מידע רב יותר. בהתאם לכך, הרמה הגבוהה ביותר של אי-ודאות (P=0.5) יכולה לספק את המידע הרב ביותר.
עם זאת, בחינה של מצבי אי-ודאות עלולה להיות כרוכה ברמה מסוימת של סיכון, עבור מצבים בהם אחת (או יותר) מהתוצאות האפשריות עלולה להוביל לפגיעה או איבוד של דבר מה בעל ערך.
אי-ודאות במדידה

אי-ודאות במדידה היא מונח במטרולוגיה, אשר מתייחס לפרמטר לא שלילי המאפיין את הפיזור של הערכים המיוחסים לכמות נמדדת. לחוסר הוודאות יש בסיס הסתברותי והיא משקפת ידע חלקי אודות הכמות.
כל המדידות נתונות לאי-וודאות, על כן מדידה של ערך כלשהו מושלמת רק אם היא מלווה בהצהרה אודות חוסר הוודאות המקושרת אליה. אי-ודאות יחסית היא אי-הוודאות של המדידה המחולקת בערך הנמדד.
הפיזור של הערכים הנמדדים מתייחס לרמת הביצוע של המדידה. הממוצע שלהם אמור לספק אומדן של הערך האמיתי של הכמות, אשר באופן כללי יהיה מהימן יותר מכל מדידה יחידנית. יוצא דופן הוא מקרה שבו כלי המדידה אינו מכויל כראוי כך שכל הערכים הנמדדים והממוצע שלהם תמיד יוסטו מהערך האמיתי.
ספק

אי ודאות היא אחד הגורמים לספק, שהוא מצב בין אמונה לחוסר אמונה. הספק מביא להטלת פקפוק ברעיונות מסוימים במציאות, ומובילה להשהיה או דחייה של פעולות רלוונטיות מתוך דאגה מפני טעות או מפני שגיאה.
חיזוי וניבוי

החיזוי (או הניבוי) הוא פעולה קוגניטיבית העוסקת באירוע עתידי ומנסה להעריך את מהותו על סמך המידע הקיים.
לאי-הוודאות יש חשיבות רבה עבור הערכת דיוק הניבוי.
טעויות הניבוי משקפות את הפער בין המצב הצפוי למצב שהתממש בפועל. הן יכולות לספק מידע שממנו ניתן ללמוד על הסביבה ולצמצם את רמת חוסר הוודאות בהמשך. על ידי כך הן מאפשרות לכוון את ההתנהגות בצורה יעילה יותר. קיימים גם כלים סטטיסטיים ומתמטיים לניבוי שמבוססים על הסתברות.
חיזוי וניבוי > מנגנונים פיזיולוגיים ועצביים

במערכת החיזוק, אי-הוודאות של גמול מסוים באה לידי ביטוי בפעילות האלקטרוכימית של תאי עצב. 
ישנם שני דפוסי תגובה של תאי עצב הפועלים באמצעות המוליך העצבי דופמין:
התגובה הפאזית (phasic) הקצרות של הדופמין מייצגות את הערך של הגמול, בעוד שתגובות הרקע הטוניות (tonic) הנלוות אליהן משקפת את רמת אי-הוודאות המקושרת לגירוי.
תאי עצב דופמינרגיים מקודדים את טעות החיזוי של הגמול באופן דו-כיווני, כך שהתגובה הדופמינרגית שווה לגמול שהתרחש פחות הגמול שנצפה.
קידוד דו-כיווני מסוג זה יכול לשמש כאות לימודי אידיאלי עבור הפלסטיות של מערכת העצבים, משום שהוא מאפשר למערכת העצבים להתאים ולשפר את התפקוד שלה ביחס למידע המופק מתוך ההתנסות עם הסביבה.
קבלת החלטות

קבלת החלטות היא תהליך קוגניטיבי של בחירה מבין מספר אפשרויות. אחד הגורמים המקשים על קבלת החלטות הוא תנאי אי-ודאות.
תורת ההחלטות היא תורה מתחום המתמטיקה הגובלת בפילוסופיה וסטטיסטיקה ועוסקת בזיהוי ערכים להחלטות שונות בתנאי אי ודאות, במטרה להגיע לקבלת החלטה אופטימלית. זהו תחום קרוב מאוד לתורת המשחקים.
תורת הערך היא ענף של פסיכולוגיה חברתית ושל כלכלה התנהגותית המתאר התנהגות אנושית בקבלת החלטות תחת סיכון (אי-ודאות). התורה פותחה על ידי דניאל כהנמן ועמוס טברסקי. בתורת הערך ישנן שתי פונקציות המרכיבות את תהליך קבלת ההחלטה:
פונקציית הערך (ν)- לפיה במהלך קבלת החלטות, אנשים אינם מתמקדים בסכום כסף מסוים, אלא מתייחסים לשינוי בהון שלהם. פונקציה זו מכילה נקודת התייחסות והערך שיוצב בפונקציה הוא השינוי מנקודה זו.
פונקציית המשקלים (π)- לפיה לכל חלופה יש הסתברות. ההסתברות איננה זו שנלקחת בחשבון, אלא משמשת כערך שיוצב בפונקציה זו. הערך המתקבל מייצג את כמות ההשפעה על כדאיות ההחלטה.
היבטים שיווקיים

פחד, אי-ודאות וספק היא שיטת שיווק ומכירות המשתמשת בהפצת מידע שלילי ומעורפל או נכון חלקית על מוצר של מתחרה. מקורו של המונח בטקטיקות של הפצת מידע שגוי בתעשיית החומרה למחשבים בזמנו. כיום נמצא מונח זה בשימוש נפוץ בתחומים נוספים.
ראו גם

בלבול (פסיכולוגיה)
תאוריית הברבור השחור
עמימות
ניתוח סיכון-תועלת
הערות שוליים

1 2 3 4 5 6 7 8  Fiorillo, C. D., Tobler, P. N., & Schultz, W. (2003). Discrete coding of reward probability and uncertainty by dopamine neurons.  Science, 299(5614), 1898-1902.
↑  Denning, P. J., & Bell, T. (2012). The Information Paradox. American Scientist, 100(6), 470-477.
1 2  Melnikova, E. V., & Melnikov, O. A. (2011). Scientific comprehension of the nature of information. Scientific and Technical Information Processing, 38(2), 99-104.
1 2 3  Schultz, W. (2006). Behavioral theories and the neurophysiology of reward.Annu. Rev. Psychol., 57, 87-115.
↑  Madden, Gregory J. (Ed); Bickel, Warren K. (Ed), (2010). Impulsivity: The behavioral and neurological science of discounting. Washington, DC, US: American Psychological Association, xvi, 453 pp.
| --- | --- |
בקרת זהויות :  NLI: 987007560937405171  BnF: cb125678860 (data)  GND: 4186957-6  LCCN: sh85139563  NKC: ph202918 
אי-ודאות יכולה להוביל להטלת ספק. ציור משנת 1878
אולג ליאשקו

אולג ולריביץ' ליאשקו (באוקראינית: Олег Валерійович Ляшко; נולד ב-3 בדצמבר 1972) הוא 
פוליטיקאי אוקראיני. חבר הראדה העליונה מ-25 במאי 2006 עד 29 באוגוסט 2019. מנהיג המפלגה הרדיקלית של אולג ליאשקו (אנ').
ביוגרפיה

אולג ליאשקו נולד ב-3 בדצמבר 1972 בצ'רניהיב. כשליאשקו היה בן שנתיים, הוריו נפרדו, ואמו שלחה אותו לבית יתומים.
בשנת 1998 קיבל תעודה מהפקולטה למשפטים של האוניברסיטה הפדגוגית הממלכתית של חרקוב.
קריירה פוליטית

משנת 2006 עד 2007 חבר הראדה העליונה של הכינוס החמישי מגוש יוליה טימושנקו (אנ') (מס' 26 ברשימת הבחירות). ראש ועדת המשנה לארגון עבודתה של הראדה העליונה ועדה לכללים, ואתיקה פרלמנטרית.
ב-25 במאי 2014 ליאשקו תפס את המקום ה-3 בבחירות לנשיאות (אנ'), וקיבל 8.32% מהקולות.
ב-21 בינואר 2019, המפלגה הרדיקלית מינתה את אולג ליאשקו כמועמד לנשיאות אוקראינה. על פי תוצאות הסיבוב הראשון, הוא תפס את המקום השביעי, וקיבל 5.48% (1,036,003 קולות). בסיבוב השני הוא לא תמך לא בוולודימיר זלנסקי ולא בפטרו פורושנקו.
הערות שוליים

↑  https://file.liga.net/persons/oleg-lyashko
| --- | --- |
בקרת זהויות :  PLWABN: 9810609880005606  LCCN: n2013056997  VIAF: 305275759   WorldCat (עם VIAF): 305275759
אוניברסיאדת נאפולי (2019)

| --- | --- |

 עיר מארחת:  איטליה איטליה, נאפולי
 מדינות משתתפות:  118
 ספורטאים משתתפים:  5,971
 תחרויות:  220 ב-18 ענפי ספורט
 טקס הפתיחה:  3 ביולי 2019
 טקס הנעילה:  14 ביולי 2019
 נפתח רשמית על ידי:  סרג'ו מטרלה
 האצטדיון הראשי:  אצטדיון דייגו ארמנדו מראדונה, נאפולי
 הערים שהתמודדו על האירוח:  ברזילברזיליה
 
אוניברסיאדת הקיץ ה-30 נערכה בנאפולי שבאיטליה. במשחקים אלו השתתפו 5,971 ספורטאים מ-118 מדינות שונות. תחילה המשחקים היו צריכים להיערך בברזיליה. בדצמבר 2014 ראשי העיר הודיעו שלא יכולים לערך את התחרות בגלל בעיות תקציביות. בשנת 2016 סוכם שתחרות תערך בנאפולי.
שחיייה > שחייניות

גבי דלוף (ארצות הברית ארצות הברית), זכתה ב-5 מדליות זהב, מהן 2 אישיות
וואקה קובורי (יפן יפן), זכתה ב-2 מדליות זהב אישיות
טטיאנה סמית' (דרום אפריקה דרום אפריקה), זכתה ב-2 מדליות זהב אישיות
טאילה לאוומור (דרום אפריקה דרום אפריקה), זכתה ב-2 מדליות זהב אישיות
שחיייה > שחיינים

זאק אפל (ארצות הברית ארצות הברית), זכה ב-5 מדליות זהב, מהן 2 אישיות.
קיריל פריגודה (רוסיה רוסיה), זכה ב-4 מדליות, 2 זהב אישיות, ו-2 כסף מהן אחת אישית
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |

| 1 | יפן יפן | 33 | 21 | 28 | 82 |
| 2 | רוסיה רוסיה | 22 | 24 | 36 | 82 |
| 3 | הרפובליקה העממית של סין הרפובליקה העממית של סין | 22 | 13 | 8 | 43 |
| 4 | ארצות הברית ארצות הברית | 21 | 17 | 15 | 53 |
| 5 | קוריאה הדרומית קוריאה הדרומית | 17 | 17 | 16 | 50 |
| 6 | איטליה איטליה | 15 | 13 | 16 | 44 |
| 7 |  טאיוואן | 9 | 13 | 10 | 32 |
| 8 | מקסיקו מקסיקו | 8 | 7 | 6 | 21 |
| 9 | איראן איראן | 7 | 3 | 7 | 17 |
| 10 | דרום אפריקה דרום אפריקה | 6 | 8 | 4 | 18 |
| 11 | אוקראינה אוקראינה | 6 | 7 | 7 | 20 |
| 12 | אוסטרליה אוסטרליה | 6 | 5 | 6 | 17 |
| 13 | אוסטרליה אוסטרליה | 5 | 3 | 9 | 17 |
| 14 | טורקיה טורקיה | 4 | 5 | 5 | 14 |
| 15 | פולין פולין | 4 | 2 | 9 | 15 |
| 16 | צרפת צרפת | 3 | 9 | 11 | 23 |
| 17 | בריטניה בריטניה | 3 | 3 | 4 | 10 |
| 18 | אזרבייג'ן אזרבייג'ן | 2 | 3 | 2 | 7 |
| 19 | אוזבקיסטן אוזבקיסטן | 2 | 2 | 4 | 8 |
| 20 | צ'כיה צ'כיה | 2 | 2 | 3 | 7 |
| 21 | פינלנד פינלנד | 2 | 2 | 1 | 5 |
| 22 | שווייץ שווייץ | 2 | 1 | 1 | 4 |
| 23 | מולדובה מולדובה | 2 | 0 | 2 | 4 |
| 24 | גרמניה גרמניה | 1 | 9 | 8 | 18 |
| 25 | קזחסטן קזחסטן | 1 | 5 | 1 | 7 |
| 26 | בלארוס בלארוס | 1 | 3 | 1 | 5 |
| 27 | אוסטריה אוסטריה | 1 | 2 | 0 | 4 |
| 28 | קנדה קנדה | 1 | 1 | 4 | 6 |
| 29 | הודו הודו | 1 | 1 | 2 | 4 |
| =29 | ליטא ליטא | 1 | 1 | 2 | 4 |
| =29 | סלובקיה סלובקיה | 1 | 1 | 2 | 4 |
| 32 | מרוקו מרוקו | 1 | 1 | 1 | 3 |
| 33 | תאילנד תאילנד | 1 | 0 | 4 | 5 |
| 34 | הונגריה הונגריה | 1 | 0 | 2 | 3 |
| 35 | ארמניה ארמניה | 1 | 0 | 1 | 2 |
| =35 | קפריסין קפריסין | 1 | 0 | 1 | 2 |
| =35 | אסטוניה אסטוניה | 1 | 0 | 1 | 2 |
| =35 | ניו זילנד ניו זילנד | 1 | 0 | 1 | 2 |
| =35 | קוריאה הצפונית קוריאה הצפונית | 1 | 0 | 1 | 2 |
| 40 | אלג'יריה אלג'יריה | 1 | 0 | 0 | 1 |
| =40 | בולגריה בולגריה | 1 | 0 | 0 | 1 |
| =40 | הפיליפינים הפיליפינים | 1 | 0 | 0 | 1 |
| =40 | שוודיה שוודיה | 1 | 0 | 0 | 1 |
| 44 | פורטוגל פורטוגל | 0 | 2 | 2 | 4 |
| 45 | מצרים מצרים | 0 | 2 | 0 | 2 |
| 46 | רומניה רומניה | 0 | 1 | 3 | 4 |
| 47 | בלגיה בלגיה | 0 | 1 | 2 | 3 |
| =47 | הולנד הולנד | 0 | 1 | 2 | 3 |
| 49 | גאורגיה גאורגיה | 0 | 1 | 1 | 2 |
| =49 | מונגוליה מונגוליה | 0 | 1 | 1 | 2 |
| =49 | נורווגיה נורווגיה | 0 | 1 | 1 | 2 |
| =49 | אוגנדה אוגנדה | 0 | 1 | 1 | 2 |
| 53 | ארגנטינה ארגנטינה | 0 | 1 | 0 | 1 |
| =53 | בורקינה פאסו בורקינה פאסו | 0 | 1 | 0 | 1 |
| =53 | טרינידד וטובגו טרינידד וטובגו | 0 | 1 | 0 | 1 |
| 56 | הונג קונג הונג קונג | 0 | 0 | 2 | 2 |
| 57 | צ'ילה צ'ילה | 0 | 0 | 1 | 1 |
| =57 | קרואטיה קרואטיה | 0 | 0 | 1 | 1 |
| =57 | דנמרק דנמרק | 0 | 0 | 1 | 1 |
| =57 | אתיופיה אתיופיה | 0 | 0 | 1 | 1 |
| =57 | אינדונזיה אינדונזיה | 0 | 0 | 1 | 1 |
| =57 | אירלנד אירלנד | 0 | 0 | 1 | 1 |
| =57 | ישראל ישראל | 0 | 0 | 1 | 1 |
| =57 | לטביה לטביה | 0 | 0 | 1 | 1 |
| =57 | מלזיה מלזיה | 0 | 0 | 1 | 1 |
| =57 | סינגפור סינגפור | 0 | 0 | 1 | 1 |
| =57 | סלובניה סלובניה | 0 | 0 | 1 | 1 |
| =57 | ספרד ספרד | 0 | 0 | 1 | 1 |
| סך הכל | סך הכל | 223 | 218 | 269 | 710 |
ישראל באוניברסיאדה

משלחת ישראל כללה מספר ספורטאים שהתחרו ב-5 ענפי ספורט.
ניקול טל זכתה במדליית ארד בסיף.
נבחרת בכדורסל הפסידה במשחק על מדליית ארד אוסטרליה בהארכה עם תוצאה 79-86
איילה דאון

| --- | --- |
אין תמונה חופשית
 לידה:  2 בפברואר 1994 (בת 30) גלאזגו, סקוטלנד
 שם במה:  סטייסי קואטס איילה דאון
 משקל:  68 ק"ג
 גובה:  1.70 מטר
 לאום:  סקוטי
 קריירה מקצוענית:  2013–הווה (כ־11 שנים)
 ליגות:  WWE
 
קורטני סטיוארט (באנגלית: Courtney Stewart; נולדה ב-2 בפברואר 1994), הידועה יותר בשם הבמה שלה, איילה דאון היא מתאבקת סקוטית, המופיעה בארגון ההיאבקות WWE, בתוכנית הדגל Raw.
קריירת היאבקות מקצועית > WWE > NXT UK‏ (2018–2022)

ב-18 ביוני 2018, דאון ערכה את קרב הבכורה שלה ב-WWE בערב הראשון של טורניר אליפות בריטניה 2018 במסגרת קרב משולש נגד טוני סטורם וקילר קלי אשר קבע את זהות הטוענת לכתר לאליפות הנשים של NXT, שבסופו סטורם ניצחה. ב-8 באוגוסט 2018, דאון הודחה מטורניר הנשים לזכר מאי יאנג לשנת 2018 על ידי ניקול מת'יוס כבר בסיבוב הראשון. באותו החודש, דאון השתתפה בטורניר להכתרת אלופת הנשים הראשונה של NXT UK ובו היא הודחה מהטורניר בסיבוב הראשון על ידי טוני סטורם. ב-20 ביולי 2019 בפרק של התוכנית NXT UK, היא הפסידה לנינה סמואלס, אך היא הצליחה לגבור עליה ב-17 בינואר 2020. ב-17 בספטמבר 2020, דאון שבה לתחרות בתוכנית NXT UK לאחר למעלה מחצי שנה, כשהפסידה לאיף ואלקירי. ב-15 באוקטובר וב-26 בנובמבר, דאון נחלה הפסדים נוספים, לפייפר ניבן וג'יני, בהתאמה. עם זאת, היא הצליחה לרשום ניצחון על זאיה ברוקסייד ב-10 בדצמבר. ב-11 בפברואר 2021, דאון הפסידה למייקו סאטומורה. ב-15 באפריל, דאון גברה על אמיליה מקנזי. לעומת זאת, היא נחלה הפסד לאותה מקנזי ב-1 ביולי. ב-19 באוגוסט בפרק של התוכנית NXT UK, דאון הפסידה לדני לונה. ב-23 בספטמבר בפרק של התוכנית NXT UK, דאון נחלה הפסד לג'יני. ב-24 במרץ 2022, דאון כשלה בניסיונה לזכות באליפות הנשים של NXT UK לאחר שהפסידה לאלופה, מייקו סאטומורה. ב-5 במאי, דאון הפסידה פעם נוספת בקרב על התואר מול אותה סאטומורה, הפעם במסגרת קרב ללא חוקים.
קריירת היאבקות מקצועית > WWE > NXT‏ (2022–היום)

ב-15 בנובמבר בפרק של התוכנית NXT, דאון ערכה את הופעת הבכורה שלה במותג האמריקאי כאשר הפריעה במהלך קרב "מי שעומדת אחרונה" על אליפות הנשים של NXT, כשירקה את הנוזל השחור בפרצופה של אלבה פייר ואז השליכה אותה ממעלה הסולם אל שולחן השדרנים, דבר שאיפשר למנדי רוז להגן על תוארה בהצלחה. קרב הבכורה שלה במותג התקיים ב-6 בדצמבר לאחר שגברה על תיה הייל. לאחר הקרב, דאון הותקפה על ידי אותה פייר. ארבעה ימים לאחר מכן באירוע Deadline, השתיים נאבקו זו מול זו בקרב שבו דאון יצאה עם ידה על העליונה.
אליפויות והישגים

הישגים במגזין ההיאבקות Pro Wrestling Illustrated – PWI
PWI דירג אותה במקום ה-96 מתוך 100 המתאבקות הטובות ביותר לשנת 2019
הישגים בארגון ההיאבקות World Wrestling Entertainment – WWE
אליפות זוגות הנשים של ה-WWE (פעם אחת)  - ביחד עם אלבה פייר
אליפות זוגות הנשים של NXT (פעם אחת, אחרונות)  - ביחד עם אלבה פייר
אטלנטוגנטה

| אטלנטוגנטה |
| --- | --- |
 
מיון מדעי
ממלכה:: בעלי חיים
מערכה:: מיתרניים
קבוצה:: אטלנטוגנטה
על־מחלקה:: בעלי ארבע רגליים
מחלקה:: יונקים
שם מדעי
 Atlantogenata

אטלנטוגנטה (שם מדעי: Atlantogenata) הוא ענף של יונקי שליה ממחלקת היונקים, הכוללת כיום שתי קבוצות עיקריות: האפרותריה הכוללת את הפילים ויונקים נוספים ממוצא אפרוטרופי והדלשינאים, הכוללת את העצלנאים, דובי הנמלים ויונקים נוספים ממוצא נאוטרופי.
קבוצוה זו החלה להתפתח בתקופת הפלאוקן שבתחילת הקנוזואיקון ונפרדה משאר השלייתנים המשתייכים לקבוצה בוראואאותריה. לא כל החוקרים מסכימים על קיומה של קבוצה זו, אך היא נתמכת במספר ראיות גנטיות, של ריצוף טרנספוזונים ב-DNA ואולי היא מונופילטית. חוקרים אחרים רואים בקבוצת האפרותריה קבוצה הקרובה יותר לבוראואאותריה (הקבוצה Epitheria), בעוד אחרים סוברים שדווקא הדלשינאים קרובים יותר לבוראואאותריה (הקבוצה Exafroplacentalia).
מיון

קבוצה: אטלנטוגנטה (Atlantogenata)
על-סדרה: דלשינאים (Xenarthra)
סדרה: פילוסאים (Pilosa)
סדרה: ארמדילאים (Cingulata)
על-סדרה: אפרותריה (Afrotheria)
סדרה: שנבובאים (Tubulidentata)
סדרה: טנרקאים (Afrosoricida)
סדרה: חדפי פיל (Macroscelidea)
סדרה: פילאים (Proboscidea)
סדרה: שפנאים (Hyracoidea)
סדרה: תחשאים (Sirenia)
סדרה: אמבריתופודיים (Embrithopoda) - נכחדה
סדרה: דסמוסטיליים (Desmostylia) - נכחדה
תרשים קבוצה אפשרי:
איגוד המפיקים הפונוגרפיים הצרפתיים העצמאיים

| --- | --- |

 מדינה:  צרפת 
 מטה הארגון:  פריז 
 נשיא:  וינסנט פרבו
 מנכ"ל:  ג'רום רוג'ר
 תקופת הפעילות:  12 ביוני 1986 – הווה (38 שנים) 
 www.upfi.fr
 
איגוד המפיקים הפונוגרפיים הצרפתיים העצמאיים (בצרפתית: Union des Producteurs Phonographiques Français Indépendants או Association Professionelle des Producteurs Phonographiques Indépendants; בראשי תיבות: UPFI או APPI), הוא הארגון המרכזי המייצג חברות תקליטים עצמאיות ומפיצי מוזיקה בצרפת. מטה הארגון נמצא בפריז. האיגוד חבר באיגוד חברות התקליטים העצמאיות.
אישורי הסמכה להקלטת מוזיקה

ה-UPFI מעניק אישורי הסמכה להקלטת מוזיקה לבקשת כל חברת תקליטים החברה בה בכפוף לסף מכירה, אשר חייב להיות מאושר על ידי משרד רואי החשבון של הארגון וחברת התקליטים. החל מ-1 ביולי 2009, קריטריוני ההסמכה הם כדלקמן:
| סוג | סף לכל תעודה> זהב | סף לכל תעודה> פלטינה | סף לכל תעודה> 2× פלטינה | סף לכל תעודה> 3× פלטינה | סף לכל תעודה> יהלום |
| --- | --- | --- | --- | --- | --- |
| סינגל | 7005150000000000000♠150,000 | 7005250000000000000♠250,000 | — | — | 7005400000000000000♠400,000 |
| אלבום | 7004500000000000000♠50,000 | 7005100000000000000♠100,000 | 7005200000000000000♠200,000 | 7005300000000000000♠300,000 | 7005500000000000000♠500,000 |
| קליפ | 7003750000000000000♠7,500 | 7004150000000000000♠15,000 | 7004300000000000000♠30,000 | 7004450000000000000♠45,000 | 7004600000000000000♠60,000 |
הערות שוליים

↑  "Status de l'UPFI" (בצרפתית). UPFI. ארכיון מ-2022-04-22. נבדק ב-11 באוגוסט 2014. {{cite web}}:  (עזרה)
↑  "Certifications". UPFI. ארכיון מ-2013-03-26. נבדק ב-11 באוגוסט 2014. {{cite web}}:  (עזרה)
| --- | --- |
בקרת זהויות :  VIAF: 7418154198332120230001   WorldCat (עם VIAF): 7418154198332120230001 
מאז 2010, הצמד האלקטרוני הצרפתי, ג'אסטיס, היה היחיד שקיבל אלבום פלטינה משולשת מ-UPFI, לאחר שהמכירות של הקליפ של השיר "Civilization" הגיעו ל-45,000 עותקים ב-2011.
איגוד הנשק הלאומי של ספרד

| --- | --- |
 מדינה:  ספרד 
 תקופת הפעילות:  2003–הווה (כ־21 שנים) 
 www.anarma.org
 
איגוד הנשק הלאומי של ספרד (בספרדית: La Asociación Nacional del Arma de España; בראשי תיבות: ANARMA) הוא ארגון ללא מטרות רווח הפועל לייצוג בעלי נשק קל בספרד, בעיקר ספורטאים, ציידים ואספני נשק חם וקר (תחום נפוץ מאוד במדינה זו). מכיוון שהחוק הספרדי אינו מאפשר רישוי עבור נשק להגנה עצמית, אלא במקרים יוצאי דופן, רבים הם אזרחי המדינה שברשותם כלי נשק ארוכים בעיקר ע"ב רישוי ציד, כך שמרבית משאבי האיגוד מופנים להגנה על זכויות אזרחים אלה. יש לציין שרישוי ציד בסיסי מאפשר בעלות על עד שישה רובי ציד ושישה רובים בקוטר 22 ("טוטו"), וקל יחסית להשיגו, בעוד שרישוי ציד מתקדם מאפשר גם בעלות על 12 רובים נוספים בקטרים גדולים. בניגוד לישראל, רובי אוויר אינם מצריכים רישוי נשק, ומעטים מבעליהם מאוגדים אלא אם ברשותם כלי נשק נוספים.
בהיות ספרד חברה באיחוד האירופאי, האיגוד מהווה חוליה מקשרת עם מוסדות אירופאים שונים, בין היתר הוא חבר קבע בקרן האירופאית לאספנות נשק (FESAC). אחת ממטרותיו המוצהרות הנה "לוודא שהחקיקה הספרדית בנושא נשק עולה בקנה אחד עם הנורמות האירופאיות". מטרה נוספת היא הגנה על המורשת הלאומית, אותה הוא מגדיר החל מכלי נשק מתוצרת מקומית (כגון אסטרה, סטאר או סארסקטה) וכלה בבעלי מלאכה המתפרנסים מייצורם, כגון אומני יציקת חרבות, מקצוע ההולך ונכחד בספרד ובכלל.
היסטוריה

איגוד הנשק הספרדי נוסד בשנת 2003, במקור על מנת לתת מענה להצעת חוק שתכליתה הייתה הכנסת מגבלות יתר לחקיקה. אולם לאחר שלא הובאה בפני הפרלמנט, איבד האיגוד מכוחו עד להקפאה כמעט מוחלטת של פעילותו.
ב-2010 הוא נחנך מחדש במתכונת שונה, גם הפעם לאחר שהממשלה התכוונה להוביל לחקיקה מצמצמת. בניגוד לפעם הקודמת, הצעת החוק כן הגיעה לקריאה טרומית. מעורבותו של איגוד זה ואחרים הביאה לאימוץ נוסח מרוכך בהרבה, שכמעט ולא פגע בקולקטיב הציידים והספורטאים.
ב-2011 איגוד הנשק הספרדי היה הכוח המניע נגד הצעת חוק נוספת, הפעם בנושא תחמושת ומוצרי פירוטכניקה, צעד שהביא להקפאה מוחלטת של יוזמה זו.
התערבות זו הביאה לעליה בפופולריות שלו בקרב בעלי הנשק במדינה. כיום, בין היתר, האיגוד מנהל קשרים עם ארגונים בינלאומיים שונים, כגון איגוד הרובאים האמריקאי (NRA).
ב-30 באפריל 2012 האיגוד צורף כחבר מן המניין באיגוד הבין-לאומי להגנה על זכויות נשק אזרחי (IAPCAR).
ארגונים מקבילים במדינות אחרות

ארצות הברית: איגוד הרובאים הלאומי
קנדה: ארגון הרובאים הריבוני הקנדי